钦定古今图书集成/明伦汇编/氏族典/第466卷 > 《廖用贤尚友录》 > 卫继
## 钦定古今图书集成/明伦汇编/氏族典/第466卷 > 《廖用贤尚友录》 > 卫继

按《蜀志杨戏传》：“卫继，字子业，汉嘉严道人。父为县功
曹。继为儿时，随父游戏庭寺中，县长蜀郡成都张君
无子，甚怜爱之，因乞养为子。继敏达夙成，学识通博，
进仕州郡，历职清显。时法禁以异姓为后，故复为卫
氏，屡迁拜奉车都尉、大尚书，忠笃信厚，为众所敬。锺
会之乱，遇害成都。”